CELEX: 62018TN0584
Language: et
Date: 2018-09-27 00:00:00
Title: Kohtuasi T-584/18: 27. septembril 2018 esitatud hagi – Ukrselhosprom PCF ja Versobank AS versus Euroopa Keskpank

3.12.2018   
            
            
               ET
            
            
               Euroopa Liidu Teataja
            
            
               C 436/57
            
         
      27. septembril 2018 esitatud hagi – Ukrselhosprom PCF ja Versobank AS versus Euroopa Keskpank
      (Kohtuasi T-584/18)
      (2018/C 436/81)
      Kohtumenetluse keel: inglise
      
         Pooled
      
      
         Hagejad: Ukrselhosprom PCF LLC (Solone, Ukraina) ja Versobank AS (Tallinn, Eesti) (esindajad: advokaadid O. Behrends, L. Feddern ja M. Kirchner)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada 17. juuli 2018. aasta otsus ECB/SSM/2018–EE-2 WHD-2017-0012, millega võeti Versobank AS-lt tegevusluba;
               
            
                  —
               
               
                  tühistada vastavalt 14. augustil 2018 tehtud otsus ECB-SSM-2018-EE-3 taotluse halduskorras läbivaatamise kulude kohta;
               
            
                  —
               
               
                  mõista kõik kulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kakskümmend neli väidet.
      
                  —
               
               
                  Esimene väide, mille kohaselt puudub Euroopa Keskpangal pädevus teha otsus Versobank AS-i likvideerimise kohta.
               
            
                  —
               
               
                  Teine väide, et Euroopa Keskpank ei hinnanud ise otsuse aluseks olevaid küsimusi, mis on seotud rahapesuvastase tegevuse ja terrorismi rahastamise vastase võitlusega.
               
            
                  —
               
               
                  Kolmas väide, et Euroopa Keskpank ei uurinud ja hinnanud kõiki asjas tähtsust omavaid aspekte hoolikalt ja erapooletult.
               
            
                  —
               
               
                  Neljas väide, mille kohaselt tugines Euroopa Keskpank õigusvastaselt sellele, et väidetavalt esitati Versobanki tegevuse kohta Lätis ebaõiget teavet.
               
            
                  —
               
               
                  Viies väide, mille kohaselt ei ole Euroopa Keskpank võtnud arvesse väga pädeva ja tunnustatud juhtkonna positiivset rolli.
               
            
                  —
               
               
                  Kuues väide, mille kohaselt on Euroopa Keskpank jätnud määratlemata asjakohased regulatiivnõuded, mida Versobank jättis väidetavalt täitmata.
               
            
                  —
               
               
                  Seitsmes väide, mille kohaselt ei ole võetud arvesse asjaolu, et peamine osa äritehingutest ei olnud märkimisväärse rahapesu riskiga.
               
            
                  —
               
               
                  Kaheksas väide, mille kohaselt on jäetud piisavalt arvesse võtmata asjaolu, et kõrgema riskikategooriaga klientide osakaal vähenes märgatavalt.
               
            
                  —
               
               
                  Üheksas väide, et eeldati ekslikult, et mis tahes täiendavate parandusmeetmete rakendamine ei ole realistlik.
               
            
                  —
               
               
                  Kümnes väide, et võimaliku uue juhatusega seoses võeti arvesse ekslikke kaalutlusi.
               
            
                  —
               
               
                  Üheteistkümnes väide, et kaalutlused võimaliku hääleõiguste peatamise kohta on ekslikud.
               
            
                  —
               
               
                  Kaheteistkümnes väide, et tugineti vääralt ettekirjutuse väidetavale täitmata jätmisele.
               
            
                  —
               
               
                  Kolmeteistkümnes väide, mille kohaselt esitati väärad kaalutlused veel ühe ettekirjutuse võimaluse kohta.
               
            
                  —
               
               
                  Neljateistkümnes väide, mille kohaselt keelduti õigusvastaselt andmast võimalust ise enda likvideerimiseks.
               
            
                  —
               
               
                  Viieteistkümnes väide, mille kohaselt on õigusvastaselt keeldutud andmast võimalust müümiseks.
               
            
                  —
               
               
                  Kuueteistkümnes väide, mille kohaselt on rikutud võrdse kohtlemise ja diskrimineerimise põhimõtteid.
               
            
                  —
               
               
                  Seitsmeteistkümnes väide, mille kohaselt on rikutud proportsionaalsuse põhimõtet.
               
            
                  —
               
               
                  Kaheksateistkümnes väide, et rikutud on õiguspärase ootuse ja õiguskindluse põhimõtteid.
               
            
                  —
               
               
                  Üheksateistkümnes väide, et rikutud on määruse nr 1024/2013 (1) artiklit 19 ja preambuli põhjendust 75, samuti on kuritarvitatud võimu.
               
            
                  —
               
               
                  Kahekümnes väide, et on rikutud Versobanki ja selle aktsionäride õigust olla ära kuulatud, sest tähtaeg seisukoha esitamiseks oli õigusvastaselt lühike.
               
            
                  —
               
               
                  Kahekümne esimene väide, mille kohaselt on lisaks rikutud Versobanki teisigi kaitseõigusi ja õigusi olla ära kuulatud.
               
            
                  —
               
               
                  Kahekümne teine väide, mille kohaselt ei ole tehtud piisavalt põhjendatud otsust.
               
            
                  —
               
               
                  Kahekümne kolmas väide, mille kohaselt on rikutud Versobanki õigust tutvuda toimikuga.
               
            
                  —
               
               
                  Kahekümne neljas väide, mille kohaselt on rikutud aktsionäride õigusi seoses vaidlustusnõukogu määruse nr 1024/2013 artikli 24 alusel tehtud läbivaatamisega.
               
            
         (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63).